Kai tsaye: Yadda shari’ar Abba da Ganduje ke gudana yanzu haka a Kaduna – Dala FM Kano
A dai-dai wannan lokaci alkalan kotun daukaka kara dake Kaduna suna gab da zaunawa domin fara sauraron daukaka karar da dan takarar gwamnan jihar Kano a jam’iyyar PDP Abba Kabir Yusuf ya shigar yana kalubalantar hukuncin da mai shari’a Halima Shamaki tayi a ranar 2 ga watan Oktoban da ya gabata.
Shugaban jam’iyyar APC na jihar Kano Hon. Abdullahi Abbas kenan a harabar kotun.
Kotun sauraron kararrakin zabe ta kori karar da Abba Kabir ya shigar inda ta bayyana Dakta Abdullahi Umar Ganduje a matsayin wanda ya lashe zaben sakamakon rashin gamsassun shaidu kamar yadda kotun ta bayyana a baya.
Dan takarar mataimakin gwamna na jam’iyyar PDP a zaben da ya gabata, Kwamaret Aminu Abdussalam, da kuma shugaban jam’iyyar PDP na jihar Kano Hon. Rabi’u Sulaiman Bichi, da kuma Hon. Shehu M. Bello shugaban Kwankwasiyya Movement na jihar Jigawa, a harabar kotun.
A yau ne dai kotun daukaka kara dake Kaduna zata saurari kowane bangare daga nan kuma ta sanya ranar yin hukunci, wakilinmu Yusuf Nadabo Ismai’l ya bayyana cewar tun da misalin karfe 7:30 na safe magoya bayan Jam iyyar APC dana PDP Sun cika harabar kotun, an kuma jibge jami’an tsaro kewaye da kotun daukaka karar.
Kotu ta tsayar da ranar raba gardama tsakanin Ganduje da Abba